3 Iuni 2020

**Fakama’fuliga faopoopo ki te NCEA mo te Ulufale ki Iunivesite o agai atu pokotiaga o te COVID-19**

A manakoga ki fakama’fuliga faopoopo ki te NCEA mo te ulufale ki Iunivesite (UE) ka fai mo te tausaga nei ke fasoasoani ki tamaliki ona loa ko te makosuga o te COVID-19.

A fakama’fuliga konei ka fesoasoani o fakamautinoa ko tamaliki ke moā e pasalagina mai te makosuga kae tumau loa te ‘taua mo te taulia o te NCEA

* Tamaliki konei e fai te NCEA ka maua ne kai faopoopo, mai luga i te aofaki o kai o latou e maua i te tausaga akoga 2020. Mai sose 5 o kai a te tamaliki e maua mo tena NCEA i sukesukega i loto io me mai tua o te akoga, latou ka maua se kai faopoopo e tasi. Tamaliki i te NCEA Levolo 1 ka mafai o maua ne latou se aofaki ke oko ki te 10 kai faopoopo, kae ko latou i Levolo 2 mo te 3 ka mafai o maua ne latou e 8 kai faopoopo.
* Tama’liki ka avatu kia latou se pepa paasi (certificate endorsement) manafai e maua ne kai e 46 i tulaga lei (Merit) io me tafasili te ‘lei (Excellence), kae se ko te 50 kai pela loa mo te masani. Tamaliki e maua te 12 o kai i tulaga ‘lei io me tafasili te ‘lei i te mataupu – i loo te 14 – ka avatu ki ei te mataupu paasi (course endorsement).
* Fakanofoga nei o te ulufale atu ki Iunivesite ko oti ne tai ‘toli ifo te aofaki o kai mai te 14 ki te 12 i te tolu o mataupu kola e talia mai lalo o te Ulufale ki Iunivesite (<https://www.nzqa.govt.nz/qualifications-standards/awards/university-entrance/approved-subjects/>). Tamaliki e ‘tau loa o oko ki te NCEA Levolo 3 kae ke maua foki ne latou a manakoga o te ulufale atu ki Iunivesite i mea tau faitau mo fuainumela.

Toe faopoopo atu, te Minisita o Akoga Chris Hipkins ne akai atu ki te Minisituli o Akoga mo te matagaluega e panaki mo te fakavasegaga o tulaga o akoakoga i Niu Sila nei (NZQA) ke onoono aka ki auala kola e fesasoani ki akoga ke mataulia ne latou a mea ne tauloto mo iloa kola ne maua ne tamaliki mai tafa loa o polokalame ne fakaotoka mo lotou a’koga i taimi o te Levolo 4 mo te Levolo 3 o Fakatokaga.

Te Minisituli mo te NZQA ne fai mai me i faka’mafuliga ne faite mo fakamalosi tamaliki o fakasoko loa olotou taumafaiga ki olotou NCEA kae ke fakapatonu foki me i te NCEA tenei e maua i te tausaga nei e pau faeloa tona taulia mo latou kola ne maua i tausaga ko ‘teka.

Fakama’fuliga konei e faopoopo ki nisi fakamafuliga mumaua kola ne fakasalalau atu i te po 13 Mati 2020 (<http://www.education.govt.nz/news/changes-to-ncea-address-impact-of-covid-19/>) kae ko oti ne fakataliagina ne te Potukau Atamai Fautua mo te NCEA a te Minisita.

Fakapulaga a tena Malu Chris Hipkins <https://www.beehive.govt.nz/release/temporary-changes-ncea-and-university-entrance-year>

FAKAOTIGA